b'\n_START_ARTICLE_\nHitra cesta H6\n_START_SECTION_\nZgodovina\n_START_PARAGRAPH_\nHitra cesta H6 je bila na odseku od priklju\xc4\x8dka Koper-center do priklju\xc4\x8dka Semedela zgrajena \xc5\xbee leta 1981 kot del "obalne ceste". Leta 2006 je bil ve\xc4\x8dji del tega odseka podvr\xc5\xbeen rekonstrukciji in je predstavljal pri\xc4\x8detek gradnje novega odseka Koper(Semedela)\xe2\x80\x93Izola. Rekonstrukcija je bila kon\xc4\x8dana junija 2009. Skupaj s hitro cesto je bila urejena tudi obala s pe\xc5\xa1potmi in kanal za parkiranje manj\xc5\xa1ih plovil. Odsek Koper(Semedela)\xe2\x80\x93Izola se je odprl za javnost junija 2015. Na kriti\xc4\x8dni poti je bila izgradnja dvocevnega predora Markovec dol\xc5\xbeine 2143 m (desna cev) in 2175 m (leva cev). Nadaljnji odseki so v planu.\n_START_SECTION_\nZna\xc4\x8dilnosti\n_START_PARAGRAPH_\nGradbeni odsek Koper\xe2\x80\x93Izola je dolg 5,2 km in se je za\xc4\x8del pred s priklju\xc4\x8dkom Semedela ter se bo kon\xc4\x8dal za priklju\xc4\x8dkom Izola, ko se nave\xc5\xbee na obstoje\xc4\x8do \xc5\xa1tiripasovnico. Od mostu \xc4\x8dez Semedelski kanal se vzpenja, preide v predor Markovec, po izhodu iz predora na izolski strani poteka po obrobju doline Pivol, kjer bo na industrijskem obmo\xc4\x8dju Izole zgrajen priklju\xc4\x8dek Izola. Pre\xc4\x8dni prerez zna\xc5\xa1a 20,40 m in ima \xc5\xa1tiri vozne pasove \xc5\xa1irine 3,5 m, robne pasove po 0,35 m, bankini \xc5\xa1irine 1,5 m ter srednji lo\xc4\x8dilni pas \xc5\xa1irine 3,0 m. Na cesti ni predvideno cestninjenje.\n_START_SECTION_\nOdsek Izola\xe2\x80\x93Jagodje\xe2\x80\x93Lucija z odcepom v Piran\n_START_PARAGRAPH_\nNa odseku bodo\xc4\x8de hitre ceste je bil najprej leta 1982 zgrajen izvennivojski priklju\xc4\x8dek Ruda (Izola). Kot dvopasovnica je bil nato leta 1988 zgrajen del od priklju\xc4\x8dka Ruda do Jagodja v dol\xc5\xbeini 4,9 km. Zgrajeno je bilo tudi ve\xc4\x8d deviacij lokalnih cest ter obojestranski bencinski servis._NEWLINE_Junija 1999 je bila dvopasovnica raz\xc5\xa1irjena v \xc5\xa1tiripasovnico v dol\xc5\xbeini 2,3 km tega odseka in sicer od bodo\xc4\x8dega novega priklju\xc4\x8dka za Izolo, ki je v gradnji, dalje. Priklju\xc4\x8dek Ruda bo po izgradnji hitre ceste ostal lokalnemu prometu. _NEWLINE_Vsi nadaljnji deli hitre ceste bodo zgrajeni v skladu z dinamiko izvajanja nacionalnega programa in v skladu z Uredbo o dr\xc5\xbeavnem lokacijskem na\xc4\x8drtu za odsek Jagodje\xe2\x80\x93Lucija s priklju\xc4\x8dno cesto za Piran (Ur.l. RS \xc5\xa1t. 76/2008). Na delu hitre ceste H6 so predvideni:\n_START_SECTION_\nZa\xc4\x8detek gradnje\n_START_PARAGRAPH_\nZa\xc4\x8detek gradnje zadnjega odseka HC H6 je predviden v letu 2016 oziroma 2017 in kon\xc4\x8dano v letu 2019.'